Diari Oficial de la Generalitat Valenciana


Sumari del DOGV 3880, del 17-11-2000 (2000/9140)

RESOLUCIÓ de 9 de novembre de 2000, de la Direcció General de Producció Agrària, que modifica la Resolució de 20 d'octubre de 2000, per la qual s'estableixen els preus màxims que han de pagar els alumnes pels productes lactis acollits a l'ajuda al consum en centres escolars.
-----------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3880

Data del DOGV
:   17-11-2000

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2000/9140


Data del document
:   09-11-2000

Organisme emissor
:   Conselleria de Cultura i Educació

Tipus de document
:   Resolució

Anàlisi jurídica

 Descriptors 

:   * centre d'ensenyament
    * alumne
    * producte lacti
    * alumnat
    * preu autoritzat
    * ajuda pública

RESOLUCIÓ de 9 de novembre de 2000, de la Direcció General de Producció Agrària, que modifica la Resolució de 20 d'octubre de 2000, per la qual s'estableixen els preus màxims que han de pagar els alumnes pels productes lactis acollits a l'ajuda al consum en centres escolars. [2000/A9140]
  
L'Ordre de 19 de maig de 1994, de la Conselleria d'Agricultura, Pesca i Alimentació, per la qual es regulen les ajudes a la cessió de llet i determinats productes lactis als alumnes de centres escolars de la Comunitat Valenciana, estableix en l'article 3, paràgraf tercer, a fi que aquesta ajuda repercutisca directament en els alumnes dels establiments escolars, que la Direcció General de Producció Agrària dictarà una resolució en què s'establisquen els preus màxims que han de pagar els alumnes pels diferents productes inclosos en l'annex I.
  
La quantia de l'ajuda comunitària vigent és de 29,44 euros per cada 100 quilograms de productes de la categoria I, llet sencera, i de 18,58 euros per cada 100 quilograms de productes de la categoria II, llet semidesnatada.
  
Vist açò i atesos els preus proposats pels proveïdors de llet i productes lactis per al curs escolar 2000/2001, i en l'exercici de la competència atribuïda per mitjà de l'Ordre de 19 de maig de 1994, la Direcció General de Producció Agrària va establir, mitjançant la Resolució de 20 d'octubre de 2000, els preus màxims de referència que han de pagar els alumnes acollits a les ajudes al consum de llet i productes lactis en centres escolars regulats en l'Ordre de 19 de maig de 1994, de la Conselleria d'Agricultura, Pesca i Alimentació.
  
Posteriorment a aquesta resolució s'ha produït un augment dels costos de la primera matèria en origen, motiu pel qual, d'acord amb les comunicacions efectuades pels proveïdors autoritzats per a acollir-se a aquesta ajuda en l'àmbit de la Comunitat Valenciana en virtut del que es disposa en l'article 4 de l'Ordre de 19 de maig de 1994, aquesta Direcció General ha resolt establir els preus màxims autoritzats per al curs escolar 2000/2001 en les quanties que s'indiquen a continuació per categoria i presentacions comercials.
  
Categoria Presentació comercial Preu màxim que
  
 ha de pagar l'alumne
  
 (IVA exclòs)
  
Ia 1 litre llet sencera pasteuritzada 49,92 PTA/kg
  
 1 litre llet sencera UHT 58,23 PTA/kg
  
 200 cc llet sencera 108,05 PTA/kg
  
IIa 1 litre llet semidesnatada 76,30 PTA/kg
  
IIb 1 litre llet semidesnatada aromatitzada 89,65 PTA/kg
  
 200 cc llet semidesnatada aromatitzada 163,99 PTA/kg
  
III 1 kg formatge fresc o fos 243,88 PTA/kg
  
IV 1 kg d'altres formatges 553,27 PTA/kg
  
Aquest quadre de preus modifica el recollit en la Resolució de 20 d'octubre de 2000 i els preus seran els màxims permesos mentre estiga en vigor el Reglament (CEE) 3.392/1993, de la Comissió, pel qual s'estableixen les normes generals relatives a la cessió de llet i determinats productes lactis als alumnes de centres escolars, o mentre no es produïsca modificació en l'import de l'ajuda.